Rikors ippreżentat fit-23 ta’ Ġunju 2020 – KO vs Il-Kummissjoni
(Kawża T-389/20)
Lingwa tal-kawża: l-Ingliż
Partijiet
Rikorrent: KO (rappreżentanti: S. Rodrigues u A. Champetier, avukati)
Konvenuta: Il-Kummissjoni Ewropea
Talbiet
Ir-rikorrent jitlob li l-Qorti Ġenerali jogħġobha:
tannulla d-deċiżjoni tat-18 ta’ Ottubru 2019 li permezz tagħha l-PMO ddeċieda li ma jagħtix lir-rikorrent il-benefiċċju tal-allowance tal-espatrijazzjoni, u tannulla, skont il-każ, id-deċiżjoni tal-20 ta’ Marzu 2020 li permezz tagħha l-konvenuta ċaħdet l-ilment imressaq mir-rikorrent taħt l-Artikolu 90(2) tar-Regolamenti tal-Persunal; u
tikkundanna lill-konvenuta għall-ispejjeż kollha tal-proċeduri.
Motivi u argumenti prinċipali
Insostenn tar-rikors tiegħu, ir-rikorrent jinvoka żewġ motivi.
L-ewwel motiv ibbażat fuq il-ksur tal-Artikolu 69 tar-Regolamenti tal-Persunal u tal-Artikolu 4(1) u (2) tal-Anness VII tar-Regolamenti tal-Persunal.
It-tieni motiv ibbażat fuq ksur tal-prinċipju ta’ amministrazzjoni tajba u tad-dmir ta’ premura.
____________